இரண்டாம் அஜயராஜன்
{{Infobox royalty
 | succession   = சபடலக்ச நாட்டின் ஆட்சியாளர்
 | reign        = சுமார் 1110–1135 பொ.ச.
 | dynasty      = [[சாகம்பரியின் சௌகான்கள்]]
 | predecessor  = [[முதலாம் பிருத்விராஜா]]
 | successor    = [[அர்னோராஜா]]
 | issue = அர்னோராஜா
 | queen = சோமல்லாதேவி
 | father = [[முதலாம் பிருத்விராஜா]]
 }}
 '''இரண்டாம் அஜயராஜா''' (''Ajayaraja'' II) (ஆட்சி சுமார் 1110-1135 பொ.ச.)  [[சாகம்பரியின் சௌகான்கள்|சாகம்பரியின் சௌகான்]] வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய [[ராஜஸ்தான்|இராஜஸ்தானின்]] சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் [[மால்வா, மத்தியப் பிரதேசம்|மால்வாவின்]] [[பரமாரப் பேரரசு|பரமாரர்களை]] தோற்கடித்தார். மேலும் [[கசனவித்துகள்]] படையெடுப்புகளால் தனது பிரதேசத்தின் ஒரு சில பகுதிகளை இழந்த இவர் பின்னர் அவர்களை முறியடித்தார். [[அஜ்மீர்]] நகரம் இவரால் நிறுவப்பட்டது.
 
 == ஆரம்ப கால வாழ்க்கை ==
 அஜயராஜா தனது தந்தை [[முதலாம் பிருத்விராஜா]]விற்குப் பிறகு சகமானாவின் அரியணையில் அமர்ந்தார். இவர் சல்கணன் என்றும் அழைக்கப்பட்டார். ''பிரபந்த கோசம்'', ''ஹம்மிர மகாகாவியம்''  போன்ற நூல்கள் இவரை அல்கணா என்று அழைக்கிறது. இது சல்கணனின் மாறுபாடாகத் தோன்றுகிறது. {{Sfn|Dasharatha Sharma|1959|p=38}}
 
 சோமலாதேவி, சோமலேகா என்றும் அழைக்கப்படும் சோமல்லாதேவியை மணந்தார். {{Sfn|R. B. Singh|1964|p=133}}
 
 == அஜ்மீரை நிறுவுதல் ==
 அஜயமேரு (நவீன [[அஜ்மீர்]] ) நகரத்தை இவர் நிறுவியதாக 12 ஆம் நூற்றாண்டின் உரையான ''பிருத்விராஜ விஜயம்'' கூறுகிறது. {{Sfn|R. B. Singh|1964|p=87}} பொ.ச.1113 (1170 [[விக்ரம் நாட்காட்டி|VS]] ) தேதியிட்ட [[தார் நகரம்|தார் நகரில்]] நகலெடுக்கப்பட்ட பால்ஹாவின் ஆன்மீகப் பதிவில் நகரத்தின் பெயரைப் பற்றிய ஆரம்பக் குறிப்பு இடம்பெற்றதாக வரலாற்றாசிரியர் தசரத சர்மா குறிப்பிடுகிறார். அஜ்மீர் 1113 -க்கு முன்பே நிறுவப்பட்டது என்று இதன் மூலம் தெரிகிறது. {{Sfn|Dasharatha Sharma|1959|p=40}} [[நான்காம் விக்ரகராசன்|நான்காம் விக்ரகராசனின்]] புகழ் பாடும் கல்வெட்டு அத்தாய் தின் கா ஜோன்ப்ராவில் கண்டெடுக்கப்பட்டது. அதில் அஜயராஜா (அஜயதேவன்) தனது இல்லத்தை அஜ்மீருக்கு மாற்றினார் என குறிப்பிடப்பட்டுள்ளது. {{Sfn|Har Bilas Sarda|1911}}
 
 பிற்கால உரையான ''பிரபந்த-கோசம்'' 8 ஆம் நூற்றாண்டின் மன்னர் [[முதலாம் அஜயராஜன்]] அஜயமேரு கோட்டையை நிறுவினார் என்று கூறுகிறது, இது பின்னர் அஜ்மீரின் [[தாராகர் கோட்டை, அஜ்மீர்|தாராகர் கோட்டை,]] என்று அறியப்பட்டது. {{Sfn|R. B. Singh|1964|p=87}} வரலாற்றாசிரியர் ஆர்.பி. சிங்கின் கூற்றுப்படி, முதலாம் அஜயராஜா அனேகமாக இந்த நகரத்தை நிறுவியிருக்கலாம். ஏனெனில் கி.பி 8 ஆம் நூற்றாண்டைச் சேர்ந்த கல்வெட்டுகள் அங்கு கண்டுபிடிக்கப்பட்டுள்ளன. {{Sfn|R. B. Singh|1964|p=88}} இரண்டாம் அஜயராஜா பின்னர் நகரத்தை விரிவுபடுத்தினார். அரண்மனைகளைக் கட்டினார். மேலும் சகமானாவின் தலைநகரை சாகம்பரியிலிருந்து அஜ்மீருக்கு மாற்றினார் என்று சிங் கருதுகிறார். {{Sfn|R. B. Singh|1964}}
 
 == இராணுவ வாழ்க்கை ==
 
 === பரமாரர்களுடன் ===
 [[சோலாங்கிப் பேரரசு|குசராத்த்தின் சௌளுக்கிய]] மன்னன் ஜெயசிம்ம சித்தராஜாவின் படையெடுப்புகளால் [[மால்வா, மத்தியப் பிரதேசம்|மால்வாவின்]] [[பரமாரப் பேரரசு|பரமாரா வம்சம்]] பலவீனமடைந்தது. இதை சாதகமாகப் பயன்படுத்திக் கொண்டு அஜயராஜா பரமார பிரதேசத்தைக் கைப்பற்றி சகமானா இராச்சியத்தை விரிவுபடுத்தியதாகத் தெரிகிறது. {{Sfn|R. B. Singh|1964|p=130}} அஜயராஜா சுல்கணனைத் (அல்லது சொல்லனா) தோற்கடித்தார். அவர் ஒருவேளை பரமார மன்னர் [[நரவர்மன்|நரவர்மனின்]] தளபதியாக இருக்கலாம். [[பிஜோலியா]] பாறைக் கல்வெட்டின் படி, சுல்கணன் ஒரு தண்டநாயகன் அல்லது தளபதியாக இருக்கலாம். சுல்கணன் போரில் பிடிபட்டு, ஒட்டகத்தின் முதுகில் கட்டப்பட்டு, சகமான தலைநகர் அஜ்மீருக்கு கொண்டு வரப்பட்டதாக கல்வெட்டு கூறுகிறது. {{Sfn|R. B. Singh|1964|p=129}} அஜ்மீரில் உள்ள அதாய் தின் கா ஜோன்ப்ராவில் கிடைத்த கல்வெட்டு, மால்வாவின் ஆட்சியாளரைத் தோற்கடித்த பிறகு அஜயராஜா [[உஜ்ஜைன்|உஜ்ஜைனி]] வரையிலான பகுதியைக் கைப்பற்றியதாக பெருமை கொள்கிறது. {{Sfn|R. B. Singh|1964}}
 
 == சான்றுகள் ==
 {{Reflist}}
 === நூல் பட்டியல் ===
 * {{cite book |author=Dasharatha Sharma |title=Early Chauhān Dynasties |publisher=S. Chand / Motilal Banarsidass |year=1959 |isbn=9780842606189 |url=https://books.google.com/books?id=n4gcAAAAMAAJ }}
 * {{cite book |author=Har Bilas Sarda |author-link=Har Bilas Sarda |title=Ajmer: Historical and Descriptive |chapter=Adhai-Din-ka-Jhonpra |publisher=Scottish Mission |year=1911 |url=http://oudl.osmania.ac.in/bitstream/handle/OUDL/1953/218387_Ajmer_HIstorical_And_Descriptive.pdf?sequence=2 }}{{Dead link|date=October 2018 |bot=InternetArchiveBot |fix-attempted=yes }}
 * {{cite book |author=R. B. Singh |title=History of the Chāhamānas |publisher=N. Kishore |year=1964 |url=https://books.google.com/books?id=TKs9AAAAIAAJ |oclc=11038728 }}
 [[பகுப்பு:இந்திய வரலாறு]]
 [[பகுப்பு:இராஜஸ்தான் வரலாறு]]